Han arbeidet for den republikanske siden under den spanske borgerkrigen på 1930-tallet. Etter at borgerkrigen var over og republikanerne hadde tapt bestemte han seg for å fortsette sin innsats mot fascismen (og kanskje for kommunismen) og meldte seg frivillig for Rote Kapelle. Han kom i kontakt med Ursula Kuczynski i Sveits og ble radiooperatør for en sovjetisk spionasjeoganisasjon ledet av Alexander Radó. Han var en av de som formidlet informasjon til Moskva fra spionringen Lucy drevet av Rudolf Rössler. I 1943 stengte det sveitsiske politiet ned de fleste spionorganisasjoner i landet, og Foote ble arrestert og satt fengslet en tid.